钦定古今图书集成/明伦汇编/闺媛典/第065卷 > 谌进姑
## 钦定古今图书集成/明伦汇编/闺媛典/第065卷 > 谌进姑

按《归化县志》：“谌进姑，下觉里人，有殊色。年二十二夫
亡，侍养其姑。嘉靖辛酉，山寇至，妇姑并被掳。贼奇进
姑貌，欲私之，进姑绐以夜期，前驱至将军桥，潭水清
深，泣谓姑曰：‘媳欲终养，恐身辱为姑羞。姑善自保。遂
投水。贼意其误，援之不及。越三日，贼去，尸乃浮。乡人
为建桥亭以志之，县令表其门’。”